Niðurstöður úr skýrslum nautgriparæktarinnar í nóvember Svarfi frá Hofsá í Svarfaðardal - faðir Bakkus 12001 frá Auðsholti í Hrunamannahreppi en móðir er Silfurkarfa 1102 Niðurstöður skýrsluhalds nautgriparæktarinnar í nýliðnum nóvember hafa verið birtar á vef okkar . Rétt er að geta þess að niðurstöðurnar í skýrsluhaldi mjólkurframleiðenda byggjast á skilum mjólkurskýrslna og annarra skráninga eins og staðan á þeim var að morgni 13. desember 2019 . Einnig má nefna að veðrið sem nýlega gekk yfir stóran hluta landsins hefur verið ein ástæða þessarar seinkunar sé miðað við hinn venjulega tíma sem þessar niðurstöður hafa birst á , undanfarið . Ekki kemur í ljós fyrr en frá líður hver áhrif rafmagnsleysið af völdum veðursins mun hafa á nyt kúa en sannarlega gætu þau komið á einhvern hátt fram í niðurstöðum næstu mánaða þó ekki verði um það spáð hér , eingöngu látin í ljósi sú ósk að sem fljótast rætist úr þar sem enn er rafmagnslaust eða truflanir á fjarskiptum og samgöngum . Enn fremur er ástæða til að þakka þeim sem lagt hafa ýmislegt á sig við að gera við rafmagnslínur eða leysa úr öðrum þeim viðfangsefnum sem fylgdu fyrrnefndu veðri . Þegar niðurstöðurnar voru reiknaðar höfðu borist mjólkurskýrslur frá 519 búum en uppgjör kjötframleiðslunnar náði til 105 búa þar sem var framleitt nautakjöt en ekki stunduð framleiðsla mjólkur til sölu . Reiknuð meðalnyt 24.837,5 árskúa á þessum 519 búum var 6.301 kg eða 6.552 kg OLM ( orkuleiðrétt mjólk ) á síðustu 12 mánuðum . Meðalfjöldi árskúa á búunum 519 var 47,9 . Meðalnyt árskúa síðustu 12 mánuði var mest hjá Hurðarbaksbúinu ehf. á Hurðarbaki í Flóa , þar sem meðalárskýrin skilaði 8.551 kg . Annað í röðinni var bú Ólafar og Valgeirs í Hvammi á Barðaströnd þar sem meðalnyt árskúnna var 8.367 kg . Hið þriðja í röðinni var bú Karls Inga og Erlu Hrannar á Hóli í Svarfaðardal , þar sem hver árskýr skilaði nú að jafnaði 8.329 kg . Í fjórða sæti var að þessu sinni bú Stóru-Tjarna ehf. á Stóru-Tjörnum í Ljósavatnsskarði í Þingeyjarsveit þar sem nyt árskúnna reiknaðist 8.302 kg . Fimmta búið á listanum var bú Eggerts , Jónu , Páls og Kristínar á Kirkjulæk í Fljótshlíð þar sem meðalárskýrin mjólkaði 8.278 kg . Nythæsta kýrin sl. 12 mánuði var Svana 753 ( f. Gráni 608 , dóttursonur Ófeigs 02016 og sonarsonur Lóa 01008 ) í Flatey á Mýrum við Hornafjörð en hún mjólkaði 14.605 kg. á tímabilinu . Önnur í röðinni var Rækja ( f. Kóngur 11059 ) , einnig í Flatey á Mýrum , en nyt hennar var 14.017 kg. síðustu 12 mánuðina . Þriðja nythæsta kýrin reyndist vera Spurning 1818 ( f. Skjár 10090 ) í Birtingaholti I í Hrunamannahreppi og mjólkaði hún 13.668 kg . Alls náðu 123 kýr á búunum , sem afurðaskýrslum fyrir nóvembermánuð hafði verið skilað frá að morgni þ. 13. desember að mjólka 11.000 kg. og þar yfir á síðustu 12 mánuðum . Af þeim skiluðu 36 yfir 12.000 kg. nyt á tímabilinu og níu af þeim mjólkuðu meira en 13.000 kg . Enn fremur ná nefna eins og sjá má hér á undan að tvær kýr mjólkuðu yfir 14.000 kg . Meðalfjöldi kúa á kjötframleiðslubúunum reiknaðist 22,6 en árskýrnar reiknuðust að jafnaði 18,4 . Meðalkjötframleiðsla á þeim búum sl. 12 mánuði reyndist 5.180,6 kg . Meðalfallþungi allra ungnauta á aldrinum 12 - 30 mánaða , skráðra í slátrun frá öllum búum undanfarna 12 mánuði var 243,1 kg. og reiknaður meðalaldur þeirra við slátrun var 743,4 dagar .